*N A C R T Prijedloga O d l u k e*

Temeljem članka 7. Zakona o porezu na dohodak („Narodne novine broj 115/16, 106/18, 121/19, 32/20, 138/20, 151,22, 114/23 i 152/24) i članka 28. Statuta Općine Kolan („Službeni glasnik Općine Kolan broj 6/21), Općinsko vijeće Općine Kolan, na 40.sjednici održanoj dana \_\_\_\_\_\_\_\_2025.g., donijelo je

O D L U K U

o visini paušalnog poreza za djelatnosti iznajmljivanja i

smještaja u turizmu na području Općine Kolan

Članak 1.

Ovom Odlukom utvrđuje se visina paušalnog poreza po krevetu odnosno po smještajnoj jedinici u kampu i/ili kamp odmorištu te smještajnoj jedinici u objektu za robinzonski smještaj na području Općine Kolan.

Članak 2.

Visina paušalnog poreza iz članka 1. ove Odluke utrđuje se u iznosu od 70,00 eura po krevetu odnosno po smještajnoj jedinici u kampu i/ili kamp odmorištu odnosno po smještajnoj jedinici u objektu za robinzonski smještaj.

Članak 3.

Danom sutpanja na snagu ove Odluke prestaje važiti Odluka o visini paušalnog poreza za djelatnost iznajmljivanja i smještaja u turizmu na području Općine Kolan KLASA. 410-01/19-01/02, URBROJ: 2198-33-03/02-19-1, od 10. prosinca 2019. godine ( „Službeni glasnik Općine Kolan broj 5/19).

Članak 4.

Ova Odluka stupa na snagu osmog dana od dana objave u „Službenom glasniku Općine Kolan“.

PREDSJEDNIK OPĆINSKOG VIJEĆA

OPĆINE KOLAN

Ante Zubović

KLASA:

URBROJ:

Kolan, 00. veljače 2025.

O B R A Z L O Ž E N J E

uz Nacrt prijedloga Odluke o o visini

paušalnog poreza za djelatnosti iznajmljivanja i

smještaja u turizmu na području Općine Kolan

Člankom 8. Zakona o izmjenama i dopunama Zakona o porezu na dohodak („Narodne novine“ broj 152/24) propisano je da je predstavničko tijelo jedinice lokalne samouprave obvezno donijeti odluku kojom će propisati visinu paušalnog poreza po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj. Odluku o visni iznosa paušalnog poreza predstavničko tijelo jedinice lokalne smouprave donosi sukladno kategoriji u koju je jedinica lokalne samouprave razvrstana prema indeksu turističke razvijenosti, utvrđenom za prethodnu godinu, sukladno posebnom propisu, u granicama propisanim zakonom, i to:

|  |  |
| --- | --- |
| Kategorija jedinice lokalne samouprave prema indeksu turističke razvijenosti | Iznos paušalnog poreza u eurima i centima |
| I | 100,00-300,00 |
| II | 70,00-200,00 |
| III | 30,00-150,00 |
| IV | 20,00-100,00 |

Prema indeksu turističke razvijenosti Instituta za turizam, Općina Kolan svrstana je u II kategoriju za koju su propisane granice visine paušalnog poreza po krevetu odnosno po smještajnoj jedinici u kampu odnosno smještajnoj jedinici za robinzonski smještaj u iznosu od 70,00 do 200,00 eura.

Odluku o visni paušalnog poreza predstavničko tijelo jedinice lokalne samouprave je dužno donijeti te dostaviti Poreznoj upravi najkasnije do 28.veljače 2025.g.

Ako predstavničko tijelo jedinice lokalne samouprave ne donese odluku kojom će propisati visinu paušalnog poreza u propisanom roku, visina paušalnog poreza po krevetu odnosno smještajnoj jedinici u kampu odnosno po sjmeštajnoj jedinici u objektu za robinzonski smještaj odrediti će se visina kako slijedi:

|  |  |
| --- | --- |
| Kategorija jedinice lokalne samouprave prema indeksu turističke razvijenosti | Iznos paušalnog poreza u eurima i centima |
| I | 200,00 |
| II | 135,00 |
| III | 90,00 |
| IV | 60,00 |

Obzirom na navedeno, ukoliko predstavničko tijelo ne donese odluku u propisanom roku, visina paušalnog poreza po krevetu odnoso po smještajnoj jedinici u kampu odnosno po smještajnoj jedinici za robinzonski smještaj bila bi 135,00 eura.

Zbog iznimne važnosti ove Odluke za razvoj i održivost turizma na području Općine Kolana koja dovodi do značajnog poreznog opterećenja privatnih iznajmljvača na području Općine Kolan, prijedlogom ove Odluke predlaže se visinu paušalnog poreza **odrediti u najmanjem mogućem iznosu**, odnosno u visini od 70,00 eura godišnje po krevetu odnosno po smještajnoj jedinici u kampu odnosno po smještajnoj jedinici u objektu za robinzosnki smještaj.

O ovom Prijedlogu Odluke provesti će se savjetovanje sa zainteresiranom javnošću u trajanju od 30 dana, a izvješće o provedenom savjetovanju sa zainteresiranom javnošću, zajedno sa konačnim prijedlogom Odluke, dostaviti će se Općinskom vijeću te objaviti na mrežnoj stranici Općine Kolan.